ประกาศกระทรวงสาธารณสุขเรื่องหลักเกณฑ์ วิธีการ และเงื่อนไขการประกาศพื้นที่ควบคุมเหตุรำคาญพ.ศ.๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไขการประกาศพื้นที่ควบคุมเหตุรำคาญเพื่อให้เจ้าพนักงานท้องถิ่นสามารถควบคุมและแก้ไขปัญหาเหตุรำคาญที่ส่งผลกระทบต่อสภาวะความเป็นอยู่ที่เหมาะสมกับการดำรงชีพของประชาชนในพื้นที่ได้อย่างมีประสิทธิภาพในการคุ้มครองสุขภาพของประชาชนอาศัยอำนาจตามความในมาตรา ๒๘/๑วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓) พ.ศ. ๒๕๖๐ รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุขจึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการประกาศพื้นที่ควบคุมเหตุรำคาญ พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้เหตุรำคาญ หมายความว่าเหตุรำคาญตามกฎหมายว่าด้วยการสาธารณสุขพื้นที่ควบคุมเหตุรำคาญหมายความว่า พื้นที่ที่ปรากฏเหตุรำคาญเกิดขึ้นและส่งผลกระทบต่อประชาชนหรือชุมชนจนก่อให้เกิดอันตรายต่อสุขภาพของประชาชนจำนวนมากและครอบคลุมพื้นที่เป็นบริเวณกว้างโดยต้องมีลักษณะเป็นพื้นที่ที่มีสถานประกอบกิจการใด ๆ หรือการกระทำใด ๆที่เป็นแหล่งกำเนิดของเหตุรำคาญนั้น มากกว่า ๑ แหล่งขึ้นไปสภาวะความเป็นอยู่ที่เหมาะสมกับการดำรงชีพของประชาชนหมายความว่า สภาพของสิ่งแวดล้อมทางกายภาพ ชีวภาพหรือเคมีที่เหมาะสมกับการดำรงชีวิตของประชาชนและหมายความรวมถึงสภาวะที่ไม่ทำให้เกิดการรบกวนต่อความเป็นปกติสุขของประชาชนข้อ ๔เมื่อปรากฏว่ามีเหตุรำคาญเกิดขึ้นเป็นบริเวณกว้างจนก่อให้เกิดอันตรายต่อสุขภาพของสาธารณชน ให้เจ้าพนักงานท้องถิ่นประกาศกำหนดให้พื้นที่ดังกล่าวเป็นพื้นที่ควบคุมเหตุรำคาญข้อ ๕ การประกาศพื้นที่ควบคุมเหตุรำคาญต้องมีองค์ประกอบ ๓ องค์ประกอบ ดังนี้(๑)มีเหตุรำคาญเกิดขึ้นในพื้นที่นั้น(๒) แหล่งกำเนิดเหตุรำคาญตาม (๑)ทั้งที่เป็นสถานประกอบกิจการ หรือการกระทำใด ๆ ต้องมีจำนวน มากกว่า ๑ แหล่งขึ้นไป(๓)มีประชาชนที่ได้รับผลกระทบต่อสุขภาพหรือผลกระทบต่อสภาวะความเป็นอยู่ที่เหมาะสมกับการดำรงชีพของประชาชนในพื้นที่นั้นเป็นจำนวนมากโดยผลกระทบที่เกิดขึ้นครอบคลุมพื้นที่เป็นบริเวณกว้างข้อ ๖ หลักเกณฑ์การพิจารณาตามข้อ ๕ (๓)ต้องปรากฏลักษณะบ่งชี้อย่างหนึ่งอย่างใดดังต่อไปนี้(๑)มีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนหรือสภาวะที่ทำให้เกิดการรบกวนต่อความเป็นปกติสุขของประชาชนที่คาดว่าน่าจะมีผลสืบเนื่องมาจากปัญหาเหตุรำคาญที่เกิดขึ้นในพื้นที่เห็นควรควบคุม(๒)มีผลตรวจวิเคราะห์คุณภาพสิ่งแวดล้อมหรือมลพิษอยู่ในระดับที่ไม่เป็นไปตามมาตรฐานกำหนดบ่งชี้ถึงผลกระทบต่อสุขภาพของประชาชนที่คาดว่าจะมีผลสืบเนื่องมาจากปัญหาเหตุรำคาญที่เกิดขึ้นในพื้นที่เห็นควรควบคุม ทั้งนี้วิธีการตรวจวัดและค่ามาตรฐานคุณภาพสิ่งแวดล้อมหรือมลพิษให้เป็นไปตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติหรือกฎหมายที่เกี่ยวข้อง(๓)มีผลการประเมินความเสี่ยงต่อสุขภาพที่บ่งชี้ถึงผลกระทบต่อสุขภาพของประชาชนหรือปรากฏโรคหรือการเจ็บป่วยของประชาชนที่คาดว่าจะมีผลสืบเนื่องมาจากปัญหาเหตุรำคาญที่เกิดขึ้นในพื้นที่ที่เห็นควรควบคุม ทั้งนี้วิธีการประเมินความเสี่ยงต่อสุขภาพให้ใช้วิธีตามที่องค์การอนามัยโลกกำหนดหรือวิธีอื่นที่กรมอนามัยกำหนดหรือเห็นชอบข้อ ๗ ขั้นตอนในการประกาศพื้นที่ควบคุมเหตุรำคาญให้เจ้าพนักงานท้องถิ่นดำเนินการดังนี้(๑)ตรวจสอบข้อเท็จจริงและรวบรวมข้อมูลที่เกี่ยวข้องกับแหล่งกำเนิดเหตุรำคาญสภาพพื้นที่ที่เกิดเหตุ ขอบเขตบริเวณพื้นที่เกิดเหตุรำคาญและผลกระทบต่อสุขภาพของประชาชนหรือชุมชน(๒)วิเคราะห์ สรุปผล และประเมินสถานการณ์ปัญหาเหตุรำคาญที่เกิดขึ้นในพื้นที่ที่เห็นควรควบคุม(๓)พิจารณาข้อมูลเบื้องต้นว่าสมควรประกาศเป็นพื้นที่ควบคุมเหตุรำคาญหรือไม่ โดยพิจารณาจากข้อเท็จจริงที่เกิดขึ้น ทั้งนี้ ต้องพิจารณาองค์ประกอบตามข้อ ๕และลักษณะบ่งชี้ตามข้อ ๖(๔)กรณีที่เจ้าพนักงานท้องถิ่นพิจารณาเห็นว่าเป็นเหตุรำคาญตามเกณฑ์ ข้อ ๕ และข้อ ๖ ให้ประกาศเป็นพื้นที่ควบคุมเหตุรำคาญและในกรณีที่เจ้าพนักงานท้องถิ่นพิจารณาเห็นว่ายังไม่สมควรประกาศเป็นพื้นที่ควบคุมเหตุรำคาญให้ดำเนินการระงับเหตุรำคาญตามมาตรา ๒๗ หรือ ๒๘ แล้วแต่กรณี(๕)กำหนดหลักเกณฑ์ วิธีการ และเงื่อนไขการป้องกันระงับเหตุรำคาญในพื้นที่ที่ประกาศควบคุมเหตุรำคาญโดยอย่างน้อยต้องประกอบด้วยขอบเขตพื้นที่ที่เห็นควรควบคุม ประเภทสถานประกอบกิจการหรือการกระทำใด ๆ ที่ต้องควบคุม และมาตรการป้องกันหรือระงับเหตุรำคาญ ทั้งนี้อาจให้สถานประกอบกิจการหรือผู้ก่อเหตุรำคาญรายงานผลการดำเนินงานตามประกาศพื้นที่ควบคุมเหตุรำคาญได้(๖)ปิดประกาศไว้ในที่เปิดเผย ณสถานที่ทำการของราชการส่วนท้องถิ่นและบริเวณที่จะกำหนดเป็นพื้นที่ควบคุมเหตุรำคาญและแจ้งให้สถานประกอบกิจการหรือผู้ก่อเหตุรำคาญหรืออาจก่อให้เกิดเหตุรำคาญในพื้นที่ประกาศควบคุมเหตุรำคาญรับทราบและถือปฏิบัติ(๗)ให้เจ้าพนักงานท้องถิ่นดำเนินการติดตาม กำกับการดำเนินการของสถานประกอบกิจการหรือผู้ก่อเหตุรำคาญให้เป็นไปตามประกาศพื้นที่ควบคุมเหตุรำคาญ(๘)กรณีที่เหตุรำคาญในพื้นที่ตามประกาศได้ระงับจนไม่ก่อให้เกิดอันตรายต่อสุขภาพของสาธารณชนแล้วให้เจ้าพนักงานท้องถิ่นประกาศยกเลิกพื้นที่ควบคุมเหตุรำคาญนั้นโดยไม่ชักช้าข้อ ๘การประกาศพื้นที่ควบคุมเหตุรำคาญและการประกาศยกเลิกพื้นที่ควบคุมเหตุรำคาญให้เป็นไปตามแบบที่กำหนดไว้ในท้ายประกาศนี้ประกาศณ วันที่ ๘ กุมภาพันธ์ พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑.แบบการประกาศพื้นที่ควบคุมเหตุรำคาญ๒.แบบการประกาศยกเลิกพื้นที่ควบคุมเหตุรำคาญ(ดูข้อมูลจากภาพกฎหมาย) พิมพ์มาดา/จัดทำ๑๗เมษายน ๒๕๖๑นุสรา/ตรวจ๑๗เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๑ ง/หน้า ๑๒/๒๖ มีนาคม ๒๕๖๑